স্টাফ রিপোর্টার ॥ হবিগঞ্জ সদর উপজেলার শৈলজুড়া গ্রামে পানি নিষ্কাশনের ড্রেন নিয়ে দু’দল লোকের সংঘর্ষে মহিলাসহ ১০ জন আহত হয়েছে। গতকাল বৃহস্পতিবার সকালে এ ঘটনা ঘটে। আহত সূত্রে জানা যায় ওই গ্রামের জিকির আলীর সাথে জহুর আলীর পানি নিষ্কাশনের ড্রেন নিয়ে বিরোধ চলছিল। এর জের ধরে গতকাল ওই সময় উভয় পক্ষের লোকজন দেশীয় অস্ত্র নিয়ে সংঘর্ষে জড়িয়ে পড়ে। সংঘর্ষ চলাকালে বাড়িঘর ভাংচুর, লুটপাট ও অগ্নিসংযোগের ঘটনা ঘটে। গুরুতর আহতাবস্থায় জহুর আলী, রুনা আক্তার, হেলাল মিয়া, রেনু বেগম, আজদু মিয়া, কুহিনুর বেগম ও জিকির আলীকে হবিগঞ্জ সদর হাসপাতালে ভর্তি করা হয়েছে।